ToekomsVenster: Die krag van gebed | Maroela Media
Julle wat mag besit, is julle uitsprake werklik regverdig? Is julle beslissings in die sake tussen mense billik? Nee, julle optrede in die land is die ene korrupsie, met geweld gaan julle deur die lewe. – Psalm 58:2-3
Ek wens ek kan hierdie verse voor sommige leiers in ons land gaan neerlê. Ek wonder of hulle hulself daaraan sal steur?
Interessant dat daar niks nuuts onder die son is nie. Die Ou Testamentiese Israel, die volk van God (gelowiges) word meermale in die Ou Testament verwyt vir hul onregverdige optrede teenoor veral weerlose mense. Dis maklik om mense wat geen verweer het nie te boelie. 'n Mens moet net nie vergeet dat daar 'n dag van afrekening kom nie. God het 'n sagte plek vir weerlose mense.
Weerloosheid moet egter nie 'n rookskerm wees waaragter 'n mens wegkruip nie. In 'n demokratiese bestel het elke mens, ongeag sy of haar stand in die samelewing, 'n stem. Daardie stem kan en moet gehoor word. Daar is baie geleenthede waar die volk kan sê hoe hulle voel.
En ouma is nie verkeerd nie God sluimer of slaap nie, regverdigheid sal seevier glo en hou aan bid ons Verlosser sien ons lyding en Hy sal daar wees!!AMEN
Ek wil net baie dankie se dat ek deel kan wees van die pragtige blad. Ek geniet elke dag se stilte tyd en toekomvenster dagstukkie en gebede. Dis so wonderlik om op my foon te kan ingaan en al die inspererende gedagtes en gebede te kan volg. Dit maak elke dag so wonderlik en ek het sommer nuwe lewe gekry. Baie dankie vir julle tyd wat julle insit om vir mense soos ek die dag die moeite werd te maak en uit te sien na more oggend wanneer die nuwe boodskappie my weer gaan dra deur n wonderlike dag geskep… Lees meer »